# Kellie Harrington

Kellie Anne Harrington (Dublín, 11 de desembre de 1989) és una boxejadora amateur irlandesa, campiona del món i doble medallista d'or olímpica.
Va ser medallista de plata a la divisió de pes superlleuger del Campionat del Món de Boxa Femení del 2016. Va guanyar la medalla d'or a la divisió de pes lleuger al Campionat del Món de Boxa Femení de 2018 i va guanyar dos ors olímpics consecutius a la divisió de pes lleuger, a Tòquio 2020 i a París 2024.

## Carrera esportiva

Harrington va guanyar una medalla de plata a la divisió de pes lleuger al Campionat de boxa femení de la Unió Europea del 2017 i un bronze al Campionat d'Europa femení de boxa del 2018.
Harrington va guanyar la medalla d'or a la divisió de pes lleuger al Campionat del Món de Boxa Femení del 2018 . Va ser la medallista de plata a la divisió de pes superlleuger al Campionat del Món de Boxa Femení del 2016.

### Jocs Olímpics d'estiu de 2020

Harrington va guanyar el Torneig Europeu de Qualificació Olímpica de Boxa 2020, en derrotar Caroline Dubois per decisió dividida a la final.
Harrington va formar part de l'equip d'Irlanda als Jocs Olímpics de 2020. Va ser una de les abanderades d'Irlanda en la cerimònia d'obertura el 23 de juliol. Va competir a la divisió lleugera de la competició de boxa. En el seu primer combat, va derrotar Rebecca Nicoli per 5-0 passant als quarts de final, en què després va derrotar Imane Khelif per 5-0 garantint així almenys una medalla de bronze. A la seva semifinal el 5 d'agost, Harrington va derrotar Sudaporn Seesondee per 3–2 i va passar així a la final. En la final el 8 d'agost, Harrington va derrotar Beatriz Ferreira per 5 a 0 guanyant la medalla d'or i convertint-se en la tercera campiona olímpica de boxa d'Irlanda. El president del país Michael D. Higgins i el Taoiseach Micheál Martin van felicitar Harrington per la seva victòria, juntament amb els boxejadors Katie Taylor i Michael Carruth.

### Jocs Olímpics d'estiu de 2024

Als Jocs Olímpics d'estiu de 2024 a París, Harrington va iniciar el torneig directament en la segona ronda, on va derrotar la italiana Alessia Mesiano per decisió unànime. A la tercera ronda va aconseguir una altra victòria per decisió unànime, aquesta vegada contra Angie Valdés de Colòmbia. Harrington va derrotar la brasilera Beatriz Ferreira (a qui ja havia guanyat a Tòquio 2020) per decisió dividida de 4:1 a les semifinals. A la final va guanyar el seu combat contra Yang Wenlu de la R.P. Xina i va revalidar la medalla d'or.

## Reconeixement

Amb motiu del Dia Internacional de la Dona l'any 2022, An Post va llançar una col·lecció de segells d'esportistes irlandeses amb Harrington i altres.
Harrington va ser anomenada gran mariscal conjuntament amb Ellen Keane en la desfilada de la Diada de Sant Patrici de Dublín el 17 de març de 2022.

## Vida personal

Harrington és de la part nord de la ciutat de Dublín i és membre del St. Mary's Boxing Club a Tallaght. Als 15 anys, va desenvolupar un interès per la boxa i va intentar unir-se al club de boxa local, però li van dir que no hi acceptaven noies. Però Harrington va persistir, finalment va ser admesa i va progressar ràpidament en la seva carrera de boxa.
Va declarar que té la intenció de tornar a la seva feina de personal de neteja a temps parcial a l'Hospital Psiquiàtric de St Vincent de Dublín, independentment del seu resultat als Jocs Olímpics.
Harrington ha estat des del 2009 en una relació amb Mandy Loughlin, a qui va conèixer a través de la boxa. Això la va convertir en una de les almenys 180 atletes obertament gais dels Jocs Olímpics del 2020. La parella es va casar a Dublín el 8 d'abril de 2022.
L'octubre de 2022, Harrington va publicar la seva autobiografia anomenada Kellie, escrita conjuntament amb l'escriptor Roddy Doyle.
El 2 d'abril de 2023, Harrington va anunciar la seva retirada de les xarxes socials després d'una reacció negativa com a resultat d'un tuit de GB News relacionat amb la immigració, que va compartir i posteriorment esborrar. Harrington es va negar a parlar del tema en una entrevista posterior a Newstalk, però més tard va emetre una declaració i una disculpa.

## Referències

* ↑ Kellie Harrington Irish Athletic Boxing Association profile, Retrieved 10 November 2018
* ↑ «Ireland’s Michaela Walsh takes 54kg gold in Italy» (en anglès). Irish Times. [Consulta: 8 agost 2024].
* ↑ «Harrington and Walsh win bronze medals at European Championships» (en anglès). Irish Times. [Consulta: 8 agost 2024].
* ↑ «'I'm numb' - Ecstatic Kellie Harrington wins World Championships gold». RTÉ, 24-11-2018 [Consulta: 24 novembre 2018].
* ↑ «Caroline Dubois takes silver at European qualifying event for Tokyo Games» (en anglès britànic), 09-06-2021. [Consulta: 8 agost 2024].
* ↑ «Brendan Irvine and Kellie Harrington carry Irish flag at opening ceremony». Irish Times, 23-07-2021. [Consulta: 4 agost 2021].
* ↑ «Tokyo 2020: Classy Harrington strolls into quarter-finals». RTE Sport, 30-07-2021. [Consulta: 4 agost 2021].
* ↑ «Kellie Harrington wins quarter-final to secure Olympic bronze medal». The 42, 03-08-2021. [Consulta: 4 agost 2021].
* ↑ «Tokyo 2020: Kellie Harrington going for gold after boxer shines in semi win over Sudaporn Seesondee». RTE Sport, 05-08-2021. [Consulta: 4 agost 2021].
* ↑ «Kellie Harrington wins Olympic boxing semi-final in Tokyo». The 42, 05-08-2021. [Consulta: 4 agost 2021].
* ↑ «Tokyo 2020 Day 13: Kellie Harrington secures at least silver; Natalya Coyle makes fine start» (en anglès). Irish Times. [Consulta: 8 agost 2024].
* ↑ «Tokyo 2020: Harrington lands lightweight Olympic gold» (en anglès). RTE, 08-08-2021.
* ↑ «President congratulates 'inspiration' Kellie Harrington» (en anglès). RTE, 08-08-2021.
* ↑ «Tokyo 2020: Taylor and Carruth lead Harrington tributes» (en anglès). RTE, 08-08-2021.
* ↑ «Paris Olympic Boxing – DRAW + FIGHT TIMES». Irish Boxing. [Consulta: 25 juliol 2024].
* ↑ «Flawless Kellie Harrington moves to win one win of second Olympic medal». Irish Boxing. [Consulta: 31 juliol 2024].
* ↑ «Defending champion Harrington wins boxing opener». BBC Sport. [Consulta: 31 juliol 2024].
* ↑ «Second Olympic medal secured - but Harrington has no intention of settling for bronze ahead of possible battle with ‘The Beast’». Irish News. [Consulta: 31 juliol 2024].
* ↑ «Double Delight – Kellie Harrington is a two-time Olympic medal winner». Irish Boxing. [Consulta: 31 juliol 2024].
* ↑ «Harrington defeats Ferreira to reach Olympic final». BBC Sport. [Consulta: 4 agost 2024].
* ↑ «Kellie Harrington to fight for second Olympic gold medal after stunning semi-final win». Irish Times. [Consulta: 4 agost 2024].
* ↑ «Boxing - Women's 60kg - Final. YANG Wenlu vs HARRINGTON Kellie. Results» (en anglès). COI, 06-08-2024. [Consulta: 19 agost 2024].
* ↑ «An Post launches stamps to celebrate Irish women in sport». Irish Times, 02-03-2022. [Consulta: 10 abril 2022].
* ↑ O'Donoghue, Conor. «Olympic heros Ellen Keane And Kellie Harrington will be Grand Marshals for the St Patrick’s Day Parade». Irish Post. [Consulta: 8 agost 2024].
* ↑ «Waking hours: A day in the life of boxer Kellie Harrington» (en anglès). The Independent, 01-03-2020. [Consulta: 8 agost 2024].
* 1 2 «Kellie Harrington (Boxing)». Dare to Believe. Olympic Federation of Ireland. Arxivat de l'original el 15 December 2021. [Consulta: 15 desembre 2021].
* ↑ «Irish Olympic boxer will return to part-time cleaning job even if she wins gold» (en anglès britànic). uk.news.yahoo.com. [Consulta: 5 agost 2021].
* ↑ «Inside Kellie Harrington's relationship with partner Mandy Loughlin», 04-08-2021.
* ↑ «At least 180 out LGBTQ athletes at Tokyo Olympics, a record by far» (en anglès). Outsports, 12-07-2021. [Consulta: 3 agost 2021].
* ↑ «Kellie Harrington shares photo after tying the knot». RTE, 10-04-2022.
* ↑ «Kellie by Kellie Harrington: gem of a memoir captures the loneliness of the Olympic boxing champ». Irish Independent, 25-10-2022. [Consulta: 26 octubre 2022].
* ↑ «Kellie Harrington: ‘Why I’m quitting social media’» (en anglès). Sunday World, 08-08-2024. [Consulta: 8 agost 2024].
* ↑ «Kellie Harrington to remain as Spar brand ambassador despite bruising interview on immigration» (en anglès). MSN, 29-03-2023. Arxivat de l'original el 2023-04-03. [Consulta: 8 agost 2024].